U-I-91/00
Natisni
Opravilna št.:
U-I-91/00
Datum odločitve:
25. 5. 2000
Objavljeno:
OdlUS IX, 123
ECLI:
ECLI:SI:USRS:2000:U.I.91.00
Akt:
Pravilnik o pogojih za pridobitev dovoljenja za opravljanje strokovnih nalog varnosti pri delu (Uradni list RS, št. 10/2000), 8. in 10. čl.
Izrek:
Pobuda za začetek postopka za oceno ustavnosti in zakonitosti 8. in 10. člena Pravilnika o pogojih za pridobitev dovoljenja za opravljanje strokovnih nalog varnosti pri delu se zavrže.
Evidenčni stavek:
Ker pobudnik ne izkazuje pravnega interesa za začetek postopka za oceno ustavnosti, je Ustavno sodišče pobudo zavrglo.
Geslo:
Izkazani pravni interes kot procesni pogoj za začetek postopka pred Ustavnim sodiščem na podlagi pobude.
Pravna podlaga:
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Društvo varnostnih inženirjev, Ljubljana
Datum vloge:
29. 3. 2000
Vrsta odločitve:
sklep
Vrsta rešitve:
zavrženje
Dokument:
US20129
Dokument v PDF obliki:
U-I-91-00.pdf
119 KB
Prenesite datoteko
U-I-91/00
25. 5. 2000
S K L E P
Ustavno sodišče je v postopku za preizkus pobude Društva varnostnih inženirjev, Ljubljana, na seji dne 25. maja 2000
s k l e n i l o:
Pobuda za začetek postopka za oceno ustavnosti in zakonitosti 8. in 10. člena Pravilnika o pogojih za pridobitev dovoljenja za opravljanje strokovnih nalog varnosti pri delu (Uradni list RS, št. 10/2000) se zavrže.
O b r a z l o ž i t e v
1. Društvo varnostnih inženirjev predlaga presojo v izreku navedenih določb Pravilnika o pogojih za pridobitev dovoljenja za opravljanje strokovnih nalog varnosti pri delu(v nadaljevanju:
Pravilnik), ki naj bi drugače kot prejšnji predpisi določale pogoje za opravljanje strokovnih nalog varnosti pri delu. Za nekatere naloge je predpisana kot minimalna stopnja izobrazbe visoka strokovna izobrazba. S tem naj bi bila odvzeta veljava izobrazbi in poklicu varnostnega inženirja, pridobljena s šolanjem na Višji tehnični varnostni šoli. Varnostnim inženirjem z višjo izobrazbo naj bi bila odvzeta pridobljena pravica do dela na področju varnosti pri delu, ki ga opravljajo v podjetjih ali pogodbeno za druga podjetja.
2. Politične stranke, društva, zbornice in združenja imajo pravni interes le za izpodbijanje predpisov, ki neposredno posegajo v njihove pravice, pravne interese ali pravni položaj. Za pobude, ki jih ti subjekti vlagajo v imenu in zaradi interesov svojih članov, njihov pravni interes v smislu 24. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) ni izkazan (ustaljena praksa Ustavnega sodišča). Pobudnik ne trdi, da bi izpodbijane določbe Pravilnika posegale v njegov pravni položaj kot društva, temveč svoj pravni interes utemeljuje z zatrjevanim poseganjem v interese oziroma pravni položaj članov društva. S tem pa pravnega interesa ne izkazuje, zato je Ustavno sodišče njegovo pobudo za oceno ustavnosti izpodbijanih določb Pravilnika zavrglo.
3. Ustavno sodišče je sprejelo ta sklep na podlagi 25. člena ZUstS v sestavi: sodnica dr. Dragica Wedam-Lukić ter sodnici in sodniki dr. Janez Čebulj, dr. Zvonko Fišer, Lojze Janko, Milojka Modrijan in dr. Mirjam Škrk. Sklep je sprejelo soglasno.
S o d n i c a
dr. Dragica Wedam-Lukić